
РЕШЕНИЕ
№ РС-391-23-15

	Днес, 27.11.2023 г., Комисията за противодействие на корупцията /КПК/, в състав:
            
Заместник-председател: Антон Славчев
Член: Антоанета Цонкова
Член: Пламен Йоцов
	Член: Силвия Къдрева

У С Т А Н О В И:

Производството е по реда на чл. 71, ал. 1, предл. 1 и чл. 13, ал. 1, т. 5 от Закона за противодействие на корупцията и за отнемане на незаконно придобитото имущество (ЗПКОНПИ) (отм.) във връзка с § 5, ал. 1 от Преходните и заключителни разпоредби (ПЗР) на Закона за противодействие на корупцията (ЗПК) (обн., ДВ бр. 84 от 06.10.2023 г.), образувано въз основа на Решение на Комисията за противодействие на корупцията и за отнемане на незаконно придобитото имущество (КПКОНПИ) № КИ-143 от 02.08.2023 г. по сигнал с рег. № ЦУ01/С-391/11.07.2023 г., към който са обединени производства по сигнали с рег. № ЦУ01/С-497/22.08.2023 г., № ЦУ01/С-507/28.08.2023 г. и № ЦУ01-5884/08.09.2023 г. на КПКОНПИ.
Производството е образувано срещу Иван Костов в качеството му на изпълнителен директор на „***“ (***) ЕАД.
По същество в сигналите са изложени следните твърдения: 
Изпълнителният директор на „***“ ЕАД извършва медицински прегледи и консултации в „***“ ЕООД – търговско дружество, вписано в Търговския регистър и регистъра на юридическите лица с нестопанска цел (ТРРЮЛНЦ), представлявано от Г. И. Д. – управител. Посочва се, че това обстоятелство е широко известно, както от сайта на частния медицински център, така и от рекламата на „***“ ЕООД, която лично Иван Костов осъществявал в социалните мрежи. Д. е дъщеря на управителя на дъщерното дружество на държавната болница „***“ ЕООД И. Д., който бил назначен от изпълнителния директор Иван Костов. Едноличен собственик на „***“ ЕООД е „***“ АД. Един от членовете на Съвета на директорите на акционерното дружество е И. Т. С.. Твърди се, че С. е роднина на Иван Костов по съребрена линия, а именно брат на майка му А. Т. К.. В сигнала се твърдят близки отношения на Костов и с други от членовете на Съвета на директорите на „***“ АД – с Б. Н. К. и с А. Т. Ч. К. освен представляващ на акционерното дружество е и акционер в него, като се посочва че същият е предоставил заем в размер на 570 000 лева на изпълнителния директор на „***“ ЕАД, видно от декларацията за имущество и интереси по чл. 35, ал. 1, т. 2 от ЗПКОНПИ (отм.) на Костов. За Ч. се посочва, че заедно със съпругата си Н. И. П. – Ч.а, са собственици и управители на „***“ ООД, което дружеството е акционер във  „***“ АД. Двамата съпрузи са и служители в държавната болница „***“ ЕАД, както и в частната клиника „***“ ЕООД.
Посочва се, че при извършени проверки по заповеди № РД-13-666/07.07.2023 г. и РД-13-672/10.07.2023 г. на изпълнителния директор на Изпълнителна агенция „Медицински надзор“, по отношение на доходите на Иван Костов – изпълнителен директор на „***“ ЕАД, е установено, че при липса на каквато и да е вътрешна уредба или регламентиране, за периода 2020 – 2023 г., Костов е получавал средства от немедицинските приходи на лечебното заведение, включително и от услугата паркинг, представляващи допълнителни възнаграждения в размер на 225 568 лв. (20 % от всички немедицински услуги). Твърди се за наличие на сключен безсрочен граждански договор между Иван Костов и дъщерно на болницата дружество – „***“ ЕООД, управителите на които са назначени именно от Иван Костов, в качеството му на изпълнителен директор на „***“ ЕАД, по силата на който за срок от 3 (три) години последният е получил възнаграждения в размер на 1 033 963 млн. лв.
Твърди се още, че през 2021 г., видно от Регистър на обществените поръчки, дружеството „***“ ООД е спечелило обществена поръчка с възложител „***“ ЕАД, с уникален номер 00521-2021-0019. Договорът с изпълнителя „***“ ООД е сключен на 22.11.2021 г. с предмет „Доставка на хирургичен шевен материал“.
Посочва се и наличието на трудовоправни отношения между Костов и *** (***), като последният е в неплатен отпуск, който подновява всяка година.
Като доказателства към подадените сигнали са приложени копие на подадена пред КПКОНПИ декларация за имущество и интереси от Иван Костов, извадки от ТРРЮЛНЦ, доклад, копие на Одитен доклад ВО-ИОАК-18/01.08.2022 г. на звено „Вътрешен одит“ към Министерство на здравеопазването (МЗ) и други.
[bookmark: _4lq7qfoz55f8]           С оглед на твърденията в сигналите, Комисията е изискала и от министъра на здравеопазването с писма вх. № ЦУ-01-5632#4/30.08.2023 г. и № ЦУ-01-5632#5/30.08.2023 г. на КПКОНПИ е получила заверени копия на следните документи: Договор за възлагане на управлението с peг. № РД-16-431/23.06.2021 г. и Протокол на едноличния собственик на капитала с peг. № РД-16-430/23.06.2021 г.; Допълнително споразумение с peг. № РД-16-265/27.10.2022 г. и Протокол на едноличния собственик на капитала с peг. № РД-16-262/27.10.2022 г.; Допълнително споразумение с peг. № РД-16-345/29.11.2022 г..; Протокол на едноличния собственик на капитала с peг. № РД-16-342/28.11.2022 г. и Протокол на едноличния собственик на капитала с peг. № РД-16-292/17.11.2022 г.; Допълнително споразумение с peг. № РД-16-51/30.01.2023 г. и Протокол на едноличния собственик на капитала с peг. № РД-16-50/30.01.2023 г.; Допълнително споразумение с peг. № РД-16-155/21.03.2023 г. и Протокол на едноличния собственик на капитала с peг. № РД-16-151 /20.03.2023 г.; Копие на декларация за несъвместимост с peг. № ДН-73/12.07.2023 г. на Иван Костов – изпълнителен директор на „***“ ЕАД; Договор за управление № 25-02-83 от 07.03.2018 г., сключен между д-р Иван Костов, в качеството му на изпълнителен директор на „***“, и И. Д., в качеството на управител на „***“ ЕООД и допълнително споразумение, както и Протокол 1 от 27.02.2018 г. от заседание на Съвета на директорите на „***“; Трудови договори и допълнителни споразумения към тях, сключени между „***“ ЕАД и А. Т. Ч. и Н. И. П.- Ч. В писмото е посочено, че няма сключени договори, споразумения и други между „***“ ЕАД от една страна и „***” ЕАД, ЕИК: ***, „***”, ЕИК: 207086363 и „***“ ООД, ЕИК: ***, от друга.
	С писмо вх. № ЦУ01-5632#6/01.09.2023 г. на КПКОНПИ от управителя на „***“ са получени заверени копия на Договори за консултантски медицински услуги на проф. д-р Иван Костов дмн, д-р А. Ч. дм и д-р Н. П. Ч.
	С писмо вътр. № ЦУ01-5632#1/22.08.2023 г. от дирекция „Публичен регистър“ на КПКОНПИ е получена ежегодна декларация за имущество и интереси, част I: Имущество с вх. № Г7186/13.05.2022 г. на Иван Костов.
	С писмо вътр. № ЦУ-01/5632#9/25.09.2023 г. от директора на дирекция „Противодействие на корупцията“ на КПКОНПИ са получени копия на Одитен доклад № ВО-ИОАК-18/01.08.2022 г., Доклад № 15-00-39/30.03.2023 г. и Одитен доклад № ВО-ИОАК-1/26.01.2023 година.
	С писмо вх. № КПК-КИ-28#4/17.11.2023 г. на КПК от изпълнителния директор на *** ЕАД са получени заверени копия на Заповед № 122/22.08.2023 г. на изпълнителния директор на *** ЕАД, Молба с вх. № 901/22.08.2023 г. на *** ЕАД и Справка от НАП с изх. № 22388233400594/24.08.2023 година.
	В допълнение, с писма вх. № ЦУ01-5632#11/05.10.2023 г. на КПКОНПИ и вх. № КПК-КИ-28#5/22.11.2023 г. на КПК, от министъра на здравеопазването са получени заверени копия на следните документи: Договор за консултантски медицински услуги от 28.06.2018 г., сключен между „***“ ЕООД и доц. д-р Иван Костов и Анекс № 1 към договор за консултантски медицински услуги от 02.07.2019 г.; документация по обществена поръчка с уникален номер 00521-2021-2019 с възложител „***“ ЕАД и изпълнител „***“ ООД, в това число и един брой фактура от фирма „***“ ООД на стойност 276,05 лв.; Заверени копия на заповеди № РД 13-666/07.07.2023 г. и № РД 13-672/10.07.2023 г. на изпълнителния директор на Изпълнителна агенция „Медицински надзор“ за извършване на проверки на доходите на Иван Костов – изпълнителен директор на „***“ ЕАД; документи, касаещи проведени конкурси за длъжността „началник на клиника по анестезиология и интензивно лечение“ в „***“ ЕАД, във връзка с назначаване на доц. Е. К., в т.ч. Споразумение № 44/28.06.2023 г. и Заповед № РД-09-64/18.05.2023 г. на изпълнителния директор на „***“ ЕАД; Вътрешни правила за работната заплата на „***“ ЕАД и справка за начислените средства за допълнителни възнаграждения на изпълнителния директор на „***“ ЕАД за периода от 01.08.2020 г. - 31.10.2023 г. от медицински и немедицински приходи, в т.ч. заверени копия на Заповеди № РД-09-109/10.07.2016 г., № РД-09-58/05.06.2017 г., № РД-09-127/15.11.2017 г. и № РД-09-38/12.05.2021 година.
	Служебно са извършени справки в Регистър НБД „Население“ и в ТРРЮЛНЦ.

След като обсъди събраните в хода на административното производство доказателства, Комисията установи следното от фактическа страна:

Обединените в настоящото производство сигнали са подадени от физическо лице с посочени три имена, единен граждански номер, адрес и телефон за връзка, като същите са подписани от подателя.
[bookmark: _fnaw0nly4qll]С Договор № РД-16-431/23.06.2021 г. за възлагане на управлението на лечебно заведение – еднолично акционерно дружество „***“ ЕАД, гр. София Иван Костов е определен за член на Съвета на директорите (СД) на „***“ ЕАД, ЕИК: 000662769. Видно от протокол № 7 от 25.06.2021 г. от заседание на СД на „***“ ЕАД за изпълнителен член (изпълнителен директор) на дружеството е избран проф. д-р Иван Костов. От справка по партидата на болничното заведение в ТРРЮЛНЦ е видно, че Костов е изпълнителен директор на „***“ ЕАД от 28.03.2017 година.
„***“ е еднолично акционерно дружество с едноличен собственик на капитала Министерство на здравеопазването. Дружеството осъществява специализирана акушеро-гинекологична болнична помощ.
Иван Костов подава декларация по чл. 35, ал. 1, т. 1 от ЗПКОНПИ (отм.) с рег. индекс РН-73/12.07.2021 г. на МЗ, с която декларира, че не заема друга длъжност и не извършва дейност, която съгласно Конституцията или закон е несъвместима със заеманата от него длъжност.
От извършена справка в ТРРЮЛНЦ се установи, че „***“ ЕАД е едноличен собственик на капитала на „***“ ЕООД, ЕИК: ***, което има за предмет на дейност оказване на специализирана извънболнична помощ в специалностите акушерство и гинекология, анестезиология, педиатрия, както и на друга специализирана извънболнична медицинска помощ. С Договор № 25-02-83 от 07.03.2018 г. за възлагане на управлението на еднолично дружество с ограничена отговорност „***“ Иван Костов, в качеството си на изпълнителен директор на „***“ ЕАД, назначава за управител на дружеството И. В. Д. за срок от 3 години. Срокът на договора е продължен с нови 3 години, считано от 07.03.2021 г. със Споразумение № 25-02-83#1/05.03.2021 г., сключено между двамата.
В качестовото си на изпълнителен директор на „***“ ЕАД Иван Костов е сключил Трудов договор № 1/02.01.2018 г. с Н. И. П. за длъжността „лекар, акушерство и гинекология“, както и Допълнително споразумение към трудовия договор № 222/11.01.2019 година. Сключил е и Допълнително споразумение № 451/11.01.2019 г. към Трудов договор № 14/12.02.2008 г. с А. Т. Ч., който заема длъжността „лекар, акушерство и гинекология“.
От извършена справка в ТРРЮЛНЦ се установи, че А. Ч. и Н. П.-Ч. са съдружници и управители на „***“ ООД, ЕИК: ***. Според записания предмет на дейност дружеството извършва външна и вътрешна търговия с всякакъв вид стоки, търговско представителство и агентство на местни и чуждестранни физически и юридически лица и други.
Видно от писмо с вх. № ЦУ01-5632#6/01.09.2023 г. на КПКОНПИ от управителя на „***“ ЕООД, ЕИК: ***, дружеството има сключени договори за консултантски медицински услуги от 01.03.2023 г. с проф. Иван Костов, д-р А. Ч. и д-р Н. П.-Ч. 
„***“ е еднолично дружество с ограничена отговорност с предмет на дейност извършване на специализирана извънболнична медицинска помощ и извършване на търговски сделки само за нуждите на осъществяваната медицинска дейност и за обслужване на пациентите съгласно чл. 3, ал. 5 от Закона за лечебните заведения и с управител Г. И. Д. Дружеството е собственост на „***“ АД, ЕИК: ***.
 „***“ АД е с предмет на дейност изграждане и опериране на лечебни заведения за болнична и извънболнична помощ, придобиване на участия в лечебни заведения, както и всякакви други сделки и действия, които не са забранени от закона. Членове на Съвета на директорите на дружеството са А. Т. Ч., Б. Н. К., Ю. Ю. А., И. Т. С. и Л. Т. П.. Б. К. е представител на „***“ АД и председател на Съвета на директорите на дружеството.
[bookmark: _pf4j908xfhhj]От извършена справка в НБД „Население“ се установи, че Иван Костов не се намира в родствени връзки с И. Д., А. Ч., Н. П.-Ч., Г. Д., Б. К., Ю. А. и Л. Т. П. по права линия, по съребрена линия – до четвърта степен включително и по сватовство – до втора степен. 
От същата справка се установи, че И. С. е брат на майката на Иван Костов – А. Т. К., т.е. негов чичо.
Не се установи за периода от месец август 2020 г. до 30.08.2023 г. да са сключени договори, споразумения и други между „***“ ЕАД от една страна и „***” ЕАД, „***” ЕООД и „***“ ООД от друга.
Извършена е справка в ТРРЮЛНЦ по партидата на Иван Костов, от която се установи, че същият не е собственик, съдружник, член на орган на контрол или управление и/или управител на търговски дружества. Установи се, че той е председател на Фондация „***“, ЕИК: ***, която е създадена за извършване на дейност в частна полза. Целите на фондацията са да работи за по-бързото навлизане на информационните технологии в здравеопазването и в медицинското обслужване на гражданите; да провежда инициативи за ускоряване процеса на реформа и приватизация в здравеопазването; да реализира проекти, свързани с повишаване качеството на медицинското обслужване на гражданите; да съдейства за осигуряване на качествени услуги на гражданите от администрацията в областта на здравеопазването; да подпомага развитието на алтернативни и съвременни форми и системи на здравно осигуряване; да подпомага и финансово насърчава изявени студенти по медицина и млади медици; да подпомага и насърчава научните изследвания в областта на медицината; да запознава заинтересуваните лица с постиженията на чуждестранния опит в сферата на здравеопазването, здравното обслужване на гражданите и използването на информационните технологии в тези сфери, с цел търсене на нови пътища и форми за усвояване на постиженията на световната наука и практика; да популяризира в чужбина постиженията в областта на медицината в България; да популяризира въвеждането на съвременните информационни технологии в обучението и практиката на студентите по медицина и младите медици; да съдейства за изграждане на академична основа за въвеждане на електронното здравеопазване в България; да съдейства за подобряването и развитието на правната рамка в областта на медицината, здравеопазването и медицинските изследвания и развитието и въвеждането на медицинското право като научна дисциплина.
С писмо вътр. № ЦУ01-95632#1/22.08.2023 г. от дирекция „Публичен регистър“ на КПКОНПИ е представена ежегодна декларация за имущество и интереси по чл. 35, ал. 1, т. 2 от ЗПКОНПИ (отм.) с вх. № Г7186/13.05.2022 г. на Иван Костов, в качестовото му на изпълнителен директор на „***“ ЕАД. В т. III. „Парични суми, в. т.ч. влогове, банкови сметки и вземания на обща стойност над 10 000 лв., включително в чуждестранна валута“, подт. 3 „Задължения над 10 000 лв.“ от декларацията, Костов е декларирал заем от Б. К. в размер на 570 000 лева.
С писмо вх. № КПК-КИ-28#5/22.11.2023 г. на КПК по преписката е представена Заповед № РД-09-38/12.05.2021 г. на изпълнителния директор на „***“ ЕАД Иван Костов, с която той възлага на Петко Панов – заместник директор по икономическата дейност да подписва първични документи, както следва: разходни касови ордери, месечни ведомости за работни заплати и всички други удостоверителни документи, свързани с плащания към персонала. Представена е справка за начислените средства за допълнителни възнаграждения на изпълнителния директор на „***“ ЕАД за периода 01.08.2020 г. – 31.10.2023 г. от медицински и немедицински приходи, от която е видна следната информация:
· За периода 08.2020 г. – 12.2020 г. Костов има начислени допълнителни възнаграждения от медицински приходи в размер на 40 855.00 лв., начислени допълнителни възнаграждения от немедицински приходи в размер на 25 795.19 лв. и начислени средства за covid-19 – първа линия в размер на 3 333.33 лв.;
· За 2021 г. Костов има начислени допълнителни възнаграждения от медицински приходи в размер на 80 455.00 лв., начислени допълнителни възнаграждения от немедицински приходи в размер на 59 500.37 лв. и начислени средства за covid-19 – първа линия в размер на 5 555.55 лв.;
· За 2022 г. Костов има начислени допълнителни възнаграждения от медицински приходи в размер на 78 495.00 лв. и начислени допълнителни възнаграждения от немедицински приходи в размер на 80 012.94 лв.;
· За периода 01.2023 г. – 10.2023 г. Костов има начислени допълнителни възнаграждения от медицински приходи в размер на 51 740.00 лв. и начислени допълнителни възнаграждения от немедицински приходи в размер на 24 031.26 лева.
Не са предоставени документи, от които да е видно, че Иван Костов е нареждал изплащане на допълнителни възнагаждения за себе си. 
С писмо от министъра на здравеопазването вх. № ЦУ01-5632#11/05.10.2023 г. на КПКОНПИ е представен Договор за консултантски медицински услуги от 28.06.2018 г., сключен между управителите на „***“ ЕООД – И. В. Д. и М. П. Г., и Иван Костов. Договорът е безсрочен и е уговорено, че Костов, като изпълнител по същия, има право на възнаграждение в размер на 70 % от реализираните месечни приходи от извършените медицински услуги на обслужените от него пациенти. Представен е и Анекс от 02.07.2019 г. към договора, съгласно който Костов има право на възнаграждение в размер на 90 % от стойността на извършените предоперативни консултации.
[bookmark: _ke6xpvu453g4]Със същото писмо е представена и цялостната документация по обществена поръчка с уникален номер 00521-2021-2019, дата на публикуване – 03.09.2021 г., с възложител „***“ ЕАД чрез изпълнителния директор – Иван Костов, предмет: „Доставка на хирургичен шевен материал“ и с прогнозна стойност 255 000.00 лева. Иван Костов е подписал Заповед № РД-13-24/27.09.2021 г., с която е определил комисия, която да извърши всички дейности по извършване на подбор, разглеждане и оценяване на постъпилите оферти, при спазване на разпоредбите на Закона за обществените поръчки (ЗОП), ППЗОП и изискванията на утвърдената документация. Съгасно предоставената документация, оферти са получени от „***“ ООД, „***“ ЕООД, „Ка-М Медикъл“ ЕООД. „Екос-Медика“ ООД, „***“ ЕООД, „***“ ЕООД и „***“ ООД. Видно от Протокол № 1 от 27.09.2021 г., комисията, определена със Заповед № РД-13-24/27.09.2021 г. на изпълнителния директор на „***“ ЕАД, единодушно определя отваряне на ценовите оферти да се проведе на 15.10.2021 г., което е обективирано в Протокол № 2 от същата дата. На 28.10.2021 г. Иван Костов е утвърдил Протокол по чл. 181, ал. 4 от ЗОП за резултатите от работата на комисия за провеждане на публично състезание за възлагане на обществена поръчка с предмет „Доставка на хирургичен шевен материал“. С оглед на утвърдения протокол Иван Костов е подписал електронно Решение № РД-10-65/29.10.2021 г. за обявяване класирането на участниците в публично състезание за възлагане на обществената поръчка. Неразделна част от протокола и решението е сравнителна таблица за оценяване и класиране на офертите по обособени позиции – Приложение № 1. Костов е подписал и Решение № РД-10-66/29.10.2021 г., с което на основание чл. 110, ал. 1, т. 1 от ЗОП, поради липса на подадена оферта, прекратява частично проведената процедура в публично състезание за възлагане на обществена поръчка с предмет „Доставка на хирургичен шевен материал“ по обособена позиция № 1 Хирургични конци, Група 4. Нерезорбируем плетен конец от есетествена коприна. Между „***“ ЕАД, предсталявано от Иван Костов, в качестовото му на изпълнителен директор и класираните на първо място по обособени позиции дружества са сключени договори за възлагане на обществена поръчка за доставка на хирургичен шевен материал, както следва:
· Договор № 2500-Д-61/22.11.2021 г., сключен с „***“ ЕООД, ЕИК: *** с максимална стойност на договора – 62 922.08 лв.;
· Договор № 2500-Д-62/22.11.2021 г., сключен с „***“ ЕООД, ЕИК: *** с максимална стойност на договора – 100 653.12 лв.;
· Договор № 2500-Д-63/22.11.2021 г., сключен с „***“ ООД, ЕИК: *** с максимална стойност на договора – 2 149.06 лв.;
· Договор № 2500-Д-64/22.11.2021 г., сключен с „***“ ООД, ЕИК: *** с максимална стойност на договора – 543.19 лв.;
· Договор № 2500-Д-65/22.11.2021 г., сключен с „***“ ЕООД, ЕИК: *** с максимална стойност на договора – 76 153.61 лева.
От извършена справка в НБД „Население“ се установи, че Иван Костов не се намира в родствени връзки по права линия, по съребрена линия – до четвърта степен включително и по сватовство – до втора степен със собствениците, съдружниците и/или членовете на органите на управление и/или контрол на „***“ ЕООД, „***“ ЕООД (към настоящия момент преименувано на „***“ ЕООД), „***“ ООД и „***“ ЕООД.
От извършена справка в ТРРЮЛНЦ по партидата на „***“ ООД се установи, че съдружник и управител в дружеството е Б. Н. К..
Изискана е и с писмо вх. № КПК-КИ-28#4/17.11.2023 г. на КПК от изпълнителния директор на *** ЕАД е получена информация относно наличието на трудовоправни или други взаимоотношения между дружеството и Иван Костов. От представените към писмото документи е видно, че Иван Костов подава Молба с вх. № 901/22.08.2023 г. на *** ЕАД, с която моли трудовият му договор с дружеството да бъде прекратен. Същият е прекратен със Заповед № 122/22.08.2023 г. на изпълнителния директор на дружеството, считано от 23.08.2023 година.

Въз основа на така изяснената фактическа обстановка Комисията за противодействие на корупцията установи  следното от правна страна:

           Сигнал с вх. № ЦУ01/С-391/11.07.2023 г. на КПКОНПИ и приобщените към производството сигнали са подадени от физическо лица, идентифицирано по реда на чл. 48, ал. 1, т. 1 от ЗПКОНПИ (отм.). 
            За да е осъществен конфликт на интереси по смисъла на чл. 52 от ЗПКОНПИ (отм.), следва да са кумулативно налични три предпоставки: лице, заемащо висша публична длъжност, наличие на частен интерес, който може да повлияе върху безпристрастното и обективно изпълнение на правомощията или задълженията му по служба, както и упражнено властническо правомощие, повлияно от този частен интерес.
Легалните дефиниции на понятията „частен интерес“ и „облага“ се съдържат в чл. 53 и чл. 54 от ЗПКОНПИ (отм.). Частен интерес е всеки интерес, който води до облага от материален или нематериален характер за лицето, заемащо висша публична длъжност, или за свързаното с него лице, т.е. за да е налице частен интерес, следва да има реална възможност за реализиране на облага. Облага е всеки доход в пари или имущество, включително придобиване на дялове или акции, както и предоставяне, прехвърляне или отказ от права, получаване на стоки или услуги безплатно или на цени, по – ниски от пазарните, получаване на привилегия или почести, помощ, глас, подкрепа или влияние, предимство, получаване на или обещание за работа, длъжност, дар, награда или обещание за избягване на загуба, отговорност, санкция или друго неблагоприятно събитие. 
В качеството си на изпълнителен директор на „***“ ЕАД, Иван Костов е лице, заемало висша публична длъжност по смисъла на чл. 6, ал. 1, т. 46 от ЗПКОНПИ (отм.), респективно лице, заемащо публична длъжност по чл. 6, ал. 1, т. 46 от ЗПК и компетентна да се произнесе относно наличието или липсата на конфликт на интереси по отношение на същия е Комисията за противодействие на корупцията.
         Съобразно относимите към настоящия случай разпоредби на ЗПКОНПИ (отм.), при наличието на този първи елемент от състава на конфликта на интереси (субект на нарушението), определящо за съществуването на такъв е проявяването на конкретно поведение от страна на субекта при изпълнение на произтичащите от длъжността му правомощия, както и дали съществува обективна възможност това конкретно поведение да е повлияно от частен интерес – личен или на свързано по смисъла на закона лице.
Релевантен за настоящото производство съгласно чл. 73 от ЗПКОНПИ (отм.) е периодът от  месец август 2020 г. до настоящия момент.
С оглед на установената родствена връзка от трета степен по съребрена линия между Иван Костов и И. С. – последният е брат на майката на Костов и съответно негов чичо, се установява и свързаност между двамата по смисъла на § 1, т. 15, б. „а“ от ДР на ЗПКОНПИ (отм.). Подобна свързаност, имайки предвид неустановеното наличие на родство, не може да бъде обоснована по отношение на Иван Костов от една страна и И. Д., А. Ч., Н. П.-Ч., Г. Д., Б. К., Ю. А., Л. П., както и собствениците, съдружниците и/или членовете на органите на управление и/или контрол на „***“ ЕООД, „***“ ЕООД (към настоящия момент преименувано на „***“ ЕООД), „***“ ООД и „***“ ЕООД, от друга.
Фактът, че Б. К. е предоставил заем на Иван Костов в размер на 570 000 лв., видно от декларация за имущество и интереси по чл. 35, ал. 1, т. 2 от ЗПКОНПИ (отм.) с вх. № Г7186/13.05.2022 г. на КПКОНПИ, създава икономическа зависимост между двамата и съответно свързаност по смисъла на § 1, т. 15, б. „б“ от ДР на ЗПКОНПИ (отм.).
Имайки предвид установената свързаност между Иван Костов, И. С. и Б. К. и фактът, че последните двама са членове на Съвета на директорите на „***“ АД, може да се направи обоснован извод, че упражнявайки свои правомощия по отношение на дружеството, Костов би облагодетелствал свързаните със себе си лица.
Следва да се има предвид обаче, че наличието на свързани лица по смисъла на § 1, т. 15 от ДР на ЗПКОНПИ (отм.) само по себе си не обосновава наличието на конфликт на интереси. Необходимо е лицето, заемащо висша публична длъжност – в случая Иван Костов, в качеството му на изпълнителен директор на „***“ ЕАД, да е упражнило свои правомощия или задължения по служба, от които да следва облага за свързаните с него лица. 
[bookmark: _4hay9842fzsx]От представените по преписката документи и информация не се установи в периода от месец август 2020 г. до 30.08.2023 г. Иван Костов като лице, заемащо висша публична длъжност по чл. 6, ал. 1, т. 46 от ЗПКОНПИ (отм.) да е упражнил свои правомощия по служба както по отношение на „***” АД, в което свързаните с него лица С. и К. са членове на Съвета на директорите, така и по отношение на „***” ЕООД и „***“ ООД. Липсата на упражнени правомощия по служба от лицето, заемащо висша публична длъжност е предпоставка и за липсата на конфликт на интереси по отношение на същото.
[bookmark: _hu7of4xt3pn0]Иван Костов, в качеството си на изпълнителен директор на „***“ ЕАД, е упражнил свое правомощие по служба като е подписал Споразумение № 25-02-83#1/05.03.2021 г. с И. Д. за продължаване на срока на Договор № 25-02-83 от 07.03.2018 г. за възлагане на управлението на еднолично дружество с ограничена отговорност „***“. С оглед установената липса на свързаност между двамата обаче, не може да бъде установен и частен интерес от упражненото правомощие.
[bookmark: _pbcvqfhtgfei]Установи се, че Иван Костов е упражнил следните правомощия по служба по отношение на обявена от „***“ ЕАД обществена поръчка с уникален номер 00521-2021-2019 – подписал е Заповед № РД-13-24/27.09.2021 г., утвърдил е Протокол по чл. 181, ал. 4 от ЗОП за резултатите от работата на комисия за провеждане на публично състезание за възлагане на обществена поръчка с предмет „Доставка на хирургичен шевен материал“ на 28.10.2021 г., подписал е Решения № РД-10-65/29.10.2021 г. и № РД-10-66/29.10.2021 г., както и е сключил Договори № 2500-Д-61/22.11.2021 г., № 2500-Д-62/22.11.2021 г., № 2500-Д-63/22.11.2021 г., № 2500-Д-64/22.11.2021 г. и № 2500-Д-64/22.11.2021 г. с класираните на първо място дружества. Упражнените от него правомощия в конкретния случай са при липсата на частен интерес – негов или на свързано с него лице, поради следните причини:
[bookmark: _jetbz8145z7n]Със Заповед № РД-13-24/27.09.2021 г. Костов е определил комисия, която да извърши всички дейности по извършване на подбор, разглеждане и оценяване на постъпилите оферти, при спазване на разпоредбите на ЗОП, ППЗОП и изискванията на утвърдената документация. Според своя характер така издадената заповед не би могла да доведе до настъпването на облага от материален или нематериален характер за Костов или за свързано с него лице, съответно не се установява и наличието на частен интерес от упражненото от него правомощие.
Утвърденият от Иван Костов Протокол по чл. 181, ал. 4 от ЗОП на 28.10.2021 г., както и подписаните Решения № РД-10-65/29.10.2021 г. и № РД-10-66/29.10.2021 г., също са част от процедурата по провеждане на обявената от „***“ ЕАД обществена поръчка и по своя характер представляват потвърждаване на извършените от назначената комисия действия и дейности във връзка с отваряне на ценовите предложения и класиране на участниците в обществената поръчка. От представените по преписката протоколи от работата на въпросната комисия не е видно Костов да е вземал участие или да е присъствал на проведените заседания, с което да се е намесил в работата ѝ и съответно във взетите решения. В тази връзка посочените правомощия, упражнени от Костов са при липсата на частен интерес.
Що се касае до сключените от Костов Договори № 2500-Д-61/22.11.2021 г., № 2500-Д-62/22.11.2021 г., № 2500-Д-64/22.11.2021 г. и № 2500-Д-64/22.11.2021 г. съответно с „***“ ЕООД, „***“ ЕООД, „***“ ООД и „***“ ЕООД, то с оглед на липсата на установена свързаност между изпълнителния директор на „***“ ЕАД и изброените дружества, както и между него и собствениците, съдружниците и/или членовете на органите на управление и контрол на същите, не може да бъде установен и частен интерес.
По отношение на сключения Договор № 2500-Д-63/22.11.2021 г. с „***“ ООД, в което дружество свързаното с Костов лице по § 1, т. 15, б. „б“ от ДР на ЗПКОНПИ (отм.) – Б. К., е съдружник и управител, следва да се има предвид, че въпросното правомощие по служба е упражнено в резултат на класирането на подалите оферти по обществената поръчка участници, извършено от комисията, назначена със Заповед № РД-13-24/27.09.2021 година. Както бе изяснено вече, Иван Костов не е участвал в заседанията на същата комисия при отваряне на ценовите предложения и класиране на кандидатите, съгласно същите. Именно това е етапът, на който може да бъде проявена субективност в посока на някое от дружествата, подали оферти за участие в обществената поръчка, от която съответно да произтича и частен интерес за Костов или за свързаното с него лице. Освен това, при преглед на сумите, за които са сключени посочените по-горе договори, прави впечатление, че в договора с „***“ ООД е посочена една от най-ниските цени – 2 149.60 лв., което не съответства на заема, даден от Б. К. на Иван Костов – 570 000 лв., и съответно не може да обоснове частен интерес на Костов или за свързаното с него лице.
От изложеното дотук следва, че в конкретния случай са налице само две от предпоставките за „конфликт на интереси“ по отношение на Иван Костов, в качеството му на изпълнителен директор на „***“ ЕАД – лице, заемащо висша публична длъжност и упражнени от лицето правомощия по служба. Не е налице обаче последната предпоставка – наличието на частен интерес. Липсата на частен интерес на лицето, заемащо висша публична длъжност или на свързано с него лице при упражняването на правомощията или задълженията му по служба по конкретен повод, изключва наличието на нарушение на разпоредбите на Глава Осма, Раздел II от ЗПКОНПИ (отм.), съответно и възможността за възникване на конфликт на интереси.
По отношение на твърденията в обединените по настоящото производство сигнали, че Иван Костов е получавал средства от немедицинските приходи на лечебното заведение, включително и от услугата паркинг, представляващи допълнителни възнаграждения, то от представените с писмо вх. № КПК-КИ-28#5/22.11.2023 г. на КПК от министъра на здравеопазването документи и информация, не се установи в релевантния за производството период Котов да е определял и/или нареждал изплащането на такива за себе си. В тази връзка следва да се има предвид и че от представните със същото писмо документи и разснения се установява че на Иван Костов, в качеството му на изпълнителен директор на „***“ ЕАД са начислявани допълнителни възнаграждения за предоставяни медицински услуги като лекар с оглед личното му участие във всеки конкретен случай, при условията и по реда, приложим за останалите лекари, специалисти по акушерство и гинекология. Допълнително възнаграждение за предоставяни платени медицински услуги се начислява за всички лекари, които участват в избор на лекар или екип от медицински специалисти в съответствие с чл. 24а от Наредбата за осъществяване правото на достъп до медицинска помощ като процентното разпределение е определено във Вътрешните правила за работната заплата на дружеството (ВПРЗ). Допълнително възнаграждение за участие в роботизирани хирургични интервенции се начислява на екипите, участващи във всяка оперативна интервенция като процентното разпределение е определено във ВПРЗ. В писмото се сочи, че със Заповед РД-09-109/10.07.2016 г. на тогавашния изпълнителен директор на „***“ ЕАД – д-р Димитър Драгиев, е въведен механизъм за заплащане на допълнителни възнаграждения от немедицинските приходи на болницата на административно-стопанския персонал, в т.ч. и на изпълнителния директор, като част от административно-стопанския персонал на дружеството. Този механизъм на начисляване на посочените допълнителни възнаграждения за персонала е въведен и прилаган преди встъпването в длъжност на проф. Иван Костов като изпълнителен директор, който е вписан в ТРРЮЛНЦ като изпълнителен директор на „***“ ЕАД на 28.03.2017 година. Посоченият механизъм на начисляване на тези допълнителни възнаграждения е възпроизведен и във ВПРЗ на „***“ ЕАД, които са приети от Съвета на директорите на лечебното заведение. В резултат на обсъждане с администрацията на болницата е възприета позиция да не се начислява на изпълнителния директор допълнително възнаграждение от немедицински приходи на лечебното заведение. С актуализираните ВПРЗ на „***“ ЕАД, в сила от 01.03.2023 г., изпълнителният директор проф. д-р Иван Костов, дмн, не получава допълнително възнаграждение от немедицински приходи на лечебното заведение.
Размерите на допълнителните възнаграждения, разпределяни за целия персонал от медицинските и от стопанските приходи на болницата се определят ежемесечно по механизми за процентно разпределение, регламентирани в Заповед РД-09-109/10.07.2016 г. и ВПРЗ на „***“ ЕАД. Така определените допълнителни възнаграждения се начисляват в месечните ведомости за заплатите на персонала, които се подписват от заместник-директор по икономическата дейност, съгласно Заповеди № РД-09-58/05.06.2017 г., № РД-09-127/15.11.2017 г. и № РД-09-38/12.05.2021 г. на изпълнителния директор.
Начислените месечни заплати се заплащат на работниците и служителите по банковите им сметки с масов банков превод, който се подписва с квалифициран електронен подпис на изпълнителния директор и на главния счетоводител в съответствие с изискванията за двоен подпис (Системата за двоен подпис е на основание чл. 13, ал. 3, т. 1 от Закона за финансовото управление и контрол в публичния сектор) и правилата на обслужващата банка.

Съгласно чл. 13, ал. 1, т. 8 от ЗПК, Комисията за противодействие на корупцията е компетентният орган, който да извърши проверка на сигнали във връзка с декларациите за несъвместимост на лицата, заемащи публични длъжности, и при установена несъвместимост сезира органа по избора или назначаването за предприемане на съответните действия.
Несъвместимост по смисъла на § 1, т. 4 от ДР на ЗПК е заемането на друга длъжност или извършването на дейност, която съгласно Конституцията или закон е несъвместима с положението на лицето като заемащо публична длъжност.
Доколкото „***“ ЕАД е търговско дружество с над 50 на сто държавно участие в капитала, то същото е публично предприятие по смисъла на Закона за публичните предприятия (ЗПП) и разпоредбите на закона са приложими по отношение на него и неговите органи на управление, съответно Иван Костов – изпълнителен директор на „***“ ЕАД, следва да отговаря на изискванията на чл. 20 от ЗПП. Съгласно чл. 20, ал. 3 от ЗПП не могат да бъдат управители и изпълнителни членове на съветите на директорите и на управителните съвети лица, които работят по служебно или по трудово правоотношение, освен като преподаватели във висше училище и/или като лекари или лекари по дентална медицина в лечебно заведение по смисъла на Закона за лечебните заведения.
Съгласно чл. 11 от Договор № РД-16-431/23.06.2021 г. за възлагане на управлението на лечебно заведение – еднолично акционерно дружество „***“ ЕАД, гр. София, изпълнителният директор няма право да работи по трудов договор за времето, за което е избран за такъв, освен в предвидените от закона случаи.
С оглед предоставената с писмо вх. № КПК-КИ-28#4/17.11.2023 г. на КПК от изпълнителния директор на *** ЕАД информация към настоящия момент Иван Костов няма сключен трудов договор с дружеството.


Комисията прави своите изводи за наличие или липса на конфликт на интереси на база доказателства, събрани по реда на Административнопроцесуалния кодекс, а в случая събраните такива водят до извода за липса на упражнени правомощия по служба и/или частен интерес, негов или на свързано с него лице по отношение на Иван Костов, в качеството му на изпълнителен директор на „***“ ЕАД, в релевантния за производството период.
Съгласно разпоредбата на § 5, ал.1 от ПЗР на ЗПК, неприключилите до влизането в сила на ЗПК (обн. ДВ, бр. 84 от 06.10.2023 г.) производства по установяване на конфликт на интереси и налагане на административни наказания, се довършват по досегашния ред от Комисията.
Предвид изложеното и на основание чл. 92, ал. 1 и ал. 2 и чл. 13, ал. 1, т. 8 от ЗПК, във вр. с § 5, ал. 1 и § 7, ал. 2 от ПЗР на ЗПК, Комисията за противодействие на корупцията

РЕШИ:

НЕ УСТАНОВЯВА конфликт на интереси по отношение на Иван Костов с ЕГН ***, изпълнителен директор на „***“ ЕАД и лице, заемало висша публична длъжност по смисъла на чл. 6, ал. 1, т. 46 от ЗПКОНПИ (отм.), във връзка със сключени договори, споразумения и/или други с „***” АД, „***” ЕООД и „***“ ООД за периода месец август 2020 г. до 30.08.2023 г., както и по отношение на определяне и/или нареждане на изплащането на допълнителни възнаграждения за себе си за периода от месец август 2020 г. до 22.11.2023 г., поради липса на упражнени правомощия по служба.

НЕ УСТАНОВЯВА конфликт на интереси по отношение на Иван Костов с ЕГН ***, изпълнителен директор на „***“ ЕАД и лице, заемало висша публична длъжност по смисъла на чл. 6, ал. 1, т. 46 от ЗПКОНПИ (отм.), във връзка със сключено Споразумение № 25-02-83#1/05.03.2021 г., подписана Заповед № РД-13-24/27.09.2021 г., утвърден на 28.10.2021 г. Протокол по чл. 181, ал. 4 от ЗОП за резултатите от работата на комисия за провеждане на публично състезание за възлагане на обществена поръчка с предмет „Доставка на хирургичен шевен материал“, подписани Решения № РД-10-65/29.10.2021 г. и № РД-10-66/29.10.2021 г., както и сключени Договори № 2500-Д-61/22.11.2021 г., № 2500-Д-62/22.11.2021 г., № 2500-Д-63/22.11.2021 г., № 2500-Д-64/22.11.2021 г. и № 2500-Д-64/22.11.2021 г., поради липса на частен интерес – негов или на свързано с него лице по смисъла на § 1, т. 15 от ДР на ЗПКОНПИ (отм.).

НЕ УСТАНОВЯВА НЕСЪВМЕСТИМОСТ по отношение на Иван Костов с ЕГН ***, изпълнителен директор на „***“ ЕАД и лице, заемащо публична длъжност по смисъла на чл. 6, ал. 1, т. 46 от ЗПК.

Препис от Решението да се изпрати на СГП, с оглед преценка за реализиране на правомощията ѝ по чл. 76, ал. 2 от ЗПКОНПИ (отм.), съгласно който прокурорът може да подаде протест до съда в едномесечен срок от съобщаването на решението, с което се установява липсата на конфликт на интереси и с оглед правомощията си по надзор за законност на административните актове.


                КОМИСИЯ:

